बिलासपुर 8 नवंबर 2018। दीपावली की सुबह बिलासपुर में उस वक्त हलचलें तेज हो गयी, जब एक बाइक के शो रुम में अचानक भीषण आग लग गयी। धनतेरस के शुभ मुहूर्त और दीवाली पर बाइक की खरीदी को देखते हुए शो रूम में काफी गाड़ियां लायी गयी थी। वो सभी गाड़ियां भीषण आग में जलकर पूरी तरह से राख हो गयी। घटना सुबह करीब 8 बजे की बतायी जा रही है। 20 से ज्यादा गाड़ियां तो जलकर पूरी तरह से खाक हो गयी है, जबकि 150 के करीब गाड़ियां आधे से ज्यादा जल गयी है। घटना की सूचना मिलते ही पुलिस तत्काल मौके पर पहुंची। वहीं फायर ब्रिगेड और ट्रैफिक की टीम ने तत्काल मौके पर पहुंची।